Diari Oficial de la Generalitat Valenciana


Sumari del DOGV 1511, del 26-03-1991 (1991/820694)

RESOLUCIÓ de 6 de març de 1991, de l'Il-lm. Sr. Secretari General de la Conselleria de Cultura, Educació i Ciència, per la qual es reconeix, es classifica i s'inscriu en el Registre de Fundacions Culturals Privades de la Comunitat Valenciana, la Fundació Valenciana d'Investigacions Biomèdiques.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   1511

Data del DOGV
:   26-03-1991

Secció del DOGV
:   ALTRES DISPOSICIONS

Número del document
:   1991/820694


Data del document
:   06-03-1991

Organisme emissor
:   Conselleria de Cultura, Educació i Ciència

Tipus de document
:   Resolució

RESOLUCIO de 6 de març de 1991, de l'Il.lm. Sr Secretari General de la Conselleria de Cultura, Educació i Ciència, per la qual es reconeix, es classifica i s'inscriu en el Registre de Fundacions Culturals Privades de la Comunitat Valenciana, la Fundació Valenciana d'Investigacions Biomèdiques.  
Vist l?expedient de reconeixement, de classificació i d'inscripció en el Registre de Fundacions Privades de la Comunitat Valenciana de la Fundació Valenciana d'Investigacions Biomèdiques.  
Vist que mitjançant escriptura pública núm. 2089 de 27 de desembre de 1990, autoritzada pel notari de València Sr. Antonio Soto Bisquet, els atorgadors, el M. Hble. Sr. Joan Lerma Blasco que va intervenir en representació de la Generalitat Valenciana i el Sr. José María Simó Nogués, que ho va fer en representació de la Caixa de d'Estalvis de València, instituïren la fundació cultural privada anomenada Fundació Valenciana d'Investigacions Biomèdiques, amb domicili social a València, c/ Amadeu de Savoia núm. 4 de la qual són fundadores les entitats representades.  
Vist que la constitució d'aquesta fundació es va dur a terme en compliment dels acords adoptats per les entitats fundadores i que es protocol·litzen en l?escriptura fundacional.  
Vist que l'article 3.r dels estatuts d'aquesta estableix com a finalitat de la fundació finançar, servir i promoure el centre d'investigacions citològiques, per a facilitar-ne la potenciació, el desenrotllament i l'adequació, com a resposta a les necessitats i demandes detectades en aquest camp de la investigació científica.  
Vist que el patrimoni inicial de la fundació està constituït per deu milions de pessetes (63.745.175 PTA), aportats a parts iguals per les dues entitats fundadores i una vegada acreditat el dipòsit en establiment bancari a nom de la fundació; i per l'equipament actual de l'Institut d'Investigacions Citològiques, valorat en cent quaranta milions de pessetes, assenyalat en un inventari que s'incorpora com a annex als estatuts de la fundació.  
Vist que s'ha acreditat com cal l'acceptació de càrrecs per part dels membres de l'òrgan de govern de la fundació, aquest queda constituït inicialment per:  
- M. Hble. Sr. President de la Generalitat Valenciana, Joan Lerma i Blasco, president d'honor.  
- El President de la Caixa d'Estalvis de València, Sr. José M.ª Simó Nogués, com a president d'honor.  
- L'Hble. Sr. Conseller de Sanitat, Joaquin Colomer Sala, president.  
- Sr. Eduardo Galante Patiño, vocal.  
- Sr. Rafael Santandreu Ramos, vocal.  
- Sr. Luis Fernando Feced Herrero, vocal.  
- Sr. Juan Manuel Mompó Rodríguez, vocal.  
Atés que aquesta Conselleria té competències per a resoldre l?expedient per raó de les atribucions que té conferides pels Decrets de la Presidència de la Generalitat Valenciana 3066/83, de 13 d'octubre, i 4/86, de 27 de febrer, en relació, respectivament, amb el Reials Decrets 171/83 i 2633/85, de 20 de novembre, i d'acord amb l'apartat 23 de l'article 31 de l?Estatut d?autonomia de la Comunitat Valenciana, i tenint en compte les finalitats que es proposa d'acomplir la fundació de referència.  
Atés que la fundació compleix les condicions i els requisits exigits en el Reglament de Fundacions Culturals Privades ja que es tracta d'un patrimoni autònom destinat a la realització d'activitats d'investigació i administrat sense finalitat lucrativa per l'òrgan de govern.  
Atés que els estatuts de la fundació dividits en quatre capítols, trenta-cinc articles i dos disposicions transitòries, s'ajusten a la voluntat dels fundadors, sense que s'hi veja cap contravenció jurídica.  
Atés que l'expedient ha estat promogut per una part legitimada per fer-ho, que s'han aportat els documents essencials exigits pel vigent Reglament de Fundacions Culturals Privades i entitats anàlogues (Decret 2930/72 de 21 de juliol) i que se n'ha acreditat l'interés públic.  
Atés que dels estatuts de la fundació es desprèn que és subsumible l?entitat en els números 2 i 3 de l'article 2.p.1r. del Decret 2930/72 de 21 de juliol, és procedent per això la classificació com a fundació cultural privada de finançament i servei.  
Vists els preceptes esmentats i els altres que resulten d?aplicació i fent ús de les facultats delegades per l?Ordre de la Conselleria de Cultura, Educació i Ciència de 7 d'octubre de 1987 (DOGV núm 964, de 3 de novembre de 1987), resolc;  
Primer  
Classificar la Fundació Valenciana d'Investigacions Biomèdiques com a fundació cultural privada de finançament i servei.  
Segon  
Ordenar-ne la inscripció en el Registre de Fundacions i Associacions Docents i Culturals Privades i Entitats Anàlogues.  
Tercer  
Confiar el govern de la fundació al patronat, integrat per les persones a qui legalment correspon.  
Quart  
Aprovar els estatuts de la fundació.  
València, 6 de març de 1991.   
El Secretari General:   
Antonio Godoy Garcia.